ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড সংক্রান্ত ত্রাণের বিষয়ে সর্বশেষ তথ্য রাজ্য ও কেন্দ্রশাসিত অঞ্চলগুলিতে এ পর্যন্ত ১৮,০০৬টি অক্সিজেন কনসেনট্র্রেটর, ১৯,০৮৫টি অক্সিজেন সিলিন্ডার, ১৯টি অক্সিজেন উৎপাদক প্ল্যান্ট, ১৪,৫১৪ টি ভেন্টিলেটর/বাইপ্যাপ, ~৭ লক্ষ রেমডেসিভিরের ভয়েল, ~ ১২ লক্ষ ফাভিপিরাভির ট্যাবলেট পাঠানো হয়েছে
নতুনদিল্লী, ২৭শে মে, ২০২১
কেন্দ্র ২৭ এপ্রিল থেকে বিভিন্ন দেশ ও সংগঠনের পাঠানো কোভিড-১৯এর ত্রাণ সামগ্রী গ্রহণ করছে। আন্তর্জাতিক সহযোগিতার এইসব উপাদান দ্রুততার সঙ্গে রাজ্য ও কেন্দ্রশাসিত অঞ্চলগুলিকে পাঠানো হচ্ছে।
২৭শে এপ্রিল থেকে ২৬ শে মে পর্যন্ত ১৮,০০৬টি অক্সিজেন কনসেনট্র্রেটর, ১৯,০৮৫টি অক্সিজেন সিলিন্ডার, ১৯টি অক্সিজেন উৎপাদক প্ল্যান্ট, ১৪,৫১৪টি ভেন্টিলেটর/বাইপ্যাপ, ~৭ লক্ষ রেমডেসিভিরের ভয়েল, ~ ১২ লক্ষ ফাভিপিরাভির ট্যাবলেট সড়ক ও আকাশপথে পাঠানো হয়েছে।
২৫ এবং ২৬শে মে সিঙ্গাপুর , ব্রুনেই, ওমান, কানাডার ওন্টারিও, মিশর, সিঙ্গাপুর রেডক্রশ সোসাইটি, অস্ট্রেলিয়ার সেবা ইন্টারন্যাশনাল , সুইস ইন্ডিয়া চেম্বার অফ কমার্স , হংকং ভিত্তিক ফোরাম অফ ইন্ডিয়ান প্রোফেসনাল, জার্মানির ফোকসওয়াগন থেকে যেসব ত্রাণ সামগ্রী এসেছে সেগুলি হল : ১৫৫ টি অক্সিজেন কনসেনট্রেটর, ৯০০টি অক্সিজেন সিলিন্ডার এবং ১০৪৫টি ভেন্টিলেটর/বাইপ্যাপ/সিপ্যাপ ।
রাজ্য ও কেন্দ্রশাসিত অঞ্চলগুলি কোভিড-১৯ মহামারীর বিরুদ্ধে যে লড়াই চালাচ্ছে তাতে সাহায্যের এইসব ত্রাণ সামগ্রী পাঠানো হচ্ছে। কেন্দ্রীয় স্বাস্থ্য মন্ত্রক পুরো পরিস্থিতির দিকে নজর রাখছে। তহবিল ও বিভিন্ন ত্রাণ সামগ্রী আন্তর্জাতিক সহযোগিতার অঙ্গ হিসেবে বিদেশ থেকে আসার পর সেগুলি যাতে যথাযথভাবে বন্টন করা যায় তার জন্য কেন্দ্রীয় স্বাস্থ্য মন্ত্রক একটি নির্ধারিত সমন্বয় সেল গঠন করেছে। ২৬ এপ্রিল থেকে এই সেল কাজ করছে। দোসরা মে থেকে স্বাস্থ্য মন্ত্রক একটি সাধারণ পরিচালন বিধি তৈরি করেছে। এই বিধি অনুযায়ী এই সেল কাজ করছে।
CG/CB
(Visitor Counter : 173
যুবওক্রীড়াবিষয়কমন্ত্রক
যুব ও ক্রীড়া বিষয়ক মন্ত্রক গ্রামীণ, আদিবাসী অধ্যুষিত এবং পিছিয়ে পড়া অঞ্চল সহ দেশের বিভিন্ন স্থানে খেলাধুলার উন্নয়নে বিভিন্ন প্রকল্প প্রণয়ন করেছে: ক্রীড়ামন্ত্রী শ্রী অনুরাগ ঠাকুর
নতুন দিল্লি, ০২ আগস্ট, ২০২১
খেলো ইন্ডিয়া প্রকল্পে 'ট্যালেন্ট সার্চ এন্ড ডেভেলপমেন্ট'-এর আওতায় নির্বাচিত খেলোয়াড়দের চিহ্নিত করে মাথাপিছু বছরে ৬.২৮ লক্ষ টাকা অনুদান দেওয়ার ব্যবস্থা রয়েছে।
মন্ত্রকের পক্ষ থেকে সারা দেশ জুড়ে ১ হাজার খেলো ইন্ডিয়া সেন্টার তৈরি করা হবে। এরমধ্যে ৩৬০ টি কেন্দ্র ইতিমধ্যেই বিজ্ঞাপিত হয়েছে।
সারা দেশ জুড়ে ২৩৬টি স্পোর্টস একাডেমিকে স্বীকৃতি দেওয়া হয়েছে।
খেলাধুলার ক্ষেত্রে রাজ্যের ভূমিকা গুরুত্বপূর্ণ। খেলাধুলার উন্নয়ন এবং ক্রীড়া বিদ্যালয় স্থাপনের বিষয়টি রাজ্য এবং কেন্দ্রশাসিত অঞ্চলের উপর নির্ভর করে। কেন্দ্রীয় সরকার কেবল এ বিষয়ে তাদের প্রচেষ্টার পরিপূরক।
যুব ও ক্রীড়া বিষয়ক মন্ত্রী শ্রী অনুরাগ ঠাকুর জানিয়েছেন, দেশে খেলাধুলার উন্নয়নের জন্য সরকার যেসব প্রকল্প গ্রহণ করেছে তার মধ্যে রয়েছে-১) খেলো ইন্ডিয়া স্কিম। ২) জাতীয় ক্রীড়া ফেডারেশনকে সহায়তা প্রদান করা।
৩) আন্তর্জাতিক খেলাধুলায় বিজয়ী খেলোয়াড় ও তাঁদের প্রশিক্ষকদের জন্য বিশেষ পুরস্কারের ব্যবস্থা।
৪) মেধাবী খেলোয়াড়দের জাতীয় ক্রীড়া পুরস্কার এবং পেনশনের ব্যবস্থা।
৫) পণ্ডিত দীনদয়াল উপাধ্যায় জাতীয় ক্রীড়া কল্যাণ তহবিল।
৬) জাতীয় ক্রীড়া উন্নয়ন তহবিল।
৭) স্পোর্টস অথরিটি অফ ইন্ডিয়ার মাধ্যমে ক্রীড়া প্রশিক্ষণ কেন্দ্র পরিচালনা করা।
এইসব প্রকল্প গুলির মাধ্যমে অধিকাংশ খেলোয়াড়রা সুযোগ-সুবিধা পেয়ে আসছেন। বিশেষ করে গ্রামীণ, পিছিয়ে পড়া ও আদিবাসী অধ্যুষিত অঞ্চল গুলিতে।
খেলাধুলার ভিত্তিতে দেশকে পাঁচটি অঞ্চলে ভাগ করা হয়েছে। এগুলি হচ্ছে- উত্তর, পূর্ব, পশ্চিম, দক্ষিণ, এবং উত্তর-পশ্চিম। আট থেকে ১৪ বছর বয়সীদের মধ্যে ক্রীড়াবিষয়ক ২০টি ক্ষেত্রকে চিহ্নিত করা হয়েছে।
আজ রাজ্যসভায় এক লিখিত প্রশ্নের জবাবে যুব ও ক্রীড়া বিষয়ক মন্ত্রী শ্রী অনুরাগ ঠাকুর এই তথ্য জানিয়েছেন।
CG/ SB
(Visitor Counter : 101
ক্ষুদ্র, অতিক্ষুদ্রওমাঝারিশিল্পমন্ত্রক
রেশম মাস্কের খাদি উপহার বাক্সের সূচনা অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি'র
নয়াদিল্লী, ১ আগস্ট, ২০২০
এবার থেকে আপনি আপনার পরিবার এবং বন্ধুদের আকর্ষনীয় খাদি'র রেশমের ফেস মাস্ক উপহার হিসেবে দিতে পারবেন। কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি গতকাল খাদি ও গ্রামীণ শিল্পোদ্যোগ পর্ষদের তৈরি এই উপহার বাক্সের সূচনা করেছেন। এই উপহার বাক্সের ভিতর চারটি হাতে তৈরি বিভিন্ন রঙের ও প্রিন্টেট রেশমের মাস্ক রয়েছে। এই মাস্কগুলি কালো রঙের একটি সুন্দর হস্ত নির্মিত কারুকাজ করা কাগজের বাক্সে প্যাক করা রয়েছে। এক একটি রেশম মাস্কের উপহার বাক্সের দাম ৫০০ টাকা। এগুলি এখন দিল্লী জাতীয় রাজধানী অঞ্চলের সমস্ত খাদি গ্রামীণ শিল্পোদ্যোগ পর্ষদের বিক্রয় কেন্দ্রে পাওয়া যাবে।
খাদি ও গ্রামীণ শিল্পোদ্যোগ কমিশনের চেয়ারম্যান শ্রী বিনয় কুমার সাকসেনা জানিয়েছেন এই উপহার বাক্সগুলি বাজারজাত করার উদ্দেশ্যই হল মাস্ক প্রস্তুতকারী বিদেশী সংস্থা যাতে বাজার দখল করতে না পারে এবং উৎসবের মরশুমে ভারতীয়রা তাদের প্রিয়জনকে ন্যায্য দামে উপহার স্বরূপ এই মাক্সের বাক্স দিতে পারে তা সুনিশ্চিত করা।
এই উপহার বাক্সের ভিতর যে চারটি রেশম মাস্ক রয়েছে তারমধ্যে একটি প্রিন্টেট রেশম মাস্ক এবং বাকি তিনটি আকর্ষনীয় ভিন্ন রঙের। ত্রিস্তরীয় এই রেশমের মাস্কগুলি ত্বকের পক্ষে ভাল, বার বার ধোয়াও যায় এবং পুনর্ব্যবহারযোগ্য। এই রেশমের মাস্কগুলিতে তিনটি ভাঁজ রয়েছে এবং কানের বাঁধার জায়গাটি সহজেই মানানসই করা যায়। এই মাস্কগুলিতে ১০০ শতাংশ খাদি সুতির ফেব্রিকের দুটি অভ্যন্তরীণ স্তর এবং বাইরের দিকে রেশম কাপড়ের স্তর রয়েছে।
(CG/SS/NS
সারওরসায়নমন্ত্রক
সরকার ট্রেড মার্জিনের ঊর্ধ্বসীমা স্থির করে দেওয়ায় অক্সিজেন কনসেনট্রেটরের দাম ৫৪ শতাংশ পর্যন্ত কমে এসেছে
অক্সেজেন কনসেনট্রেটরের ক্ষেত্রে ট্রেড মার্জিন ন্যায়সঙ্গত হওয়ায় গ্রাহকের সাশ্রয় হবে
সর্বোচ্চ খুচরো মূল্য ৯ জুন থেকে কার্যকর হয়েছে
নতুন দিল্লি, ১১ জুন, ২০২১
ওষুধের মূল্য নিয়ন্ত্রণকারী জাতীয় সংস্থা ন্যাশনাল ফার্মাসিউটিক্যাল প্রাইসিং অথরিটি  গত ৩ জুন বিজ্ঞপ্তি জারি করে ডিস্ট্রিবিউটর পর্যায়ে অক্সিজেন কনসেনট্রেটরের ট্রেড মার্জিন ঊর্ধ্বসীমা ৭০ শতাংশ স্থির করে দেয়। সেই অনুসারে, ১০৪টি অক্সিজেন কনসেনট্রেটর উৎপাদক/আমদানিকারক সংস্থা ২৫২টি প্রোডাক্ট/ব্র্যান্ডের সংশোধিত সর্বোচ্চ খুচরো মূল্য তালিকা এনপিপিএ-র কাছে জমা করেছে।
ইতিমধ্যেই, ৭০টি প্রোডাক্ট/ব্র্যান্ডে সর্বোচ্চ খুচরো মূল্য ৫৪ শতাংশ পর্যন্ত হ্রাস পেয়েছে। এমনকি, প্রতিটি অক্সিজেন কনসেনট্রেটরের দাম ৫৪ হাজার ৩৩৭ টাকা পর্যন্ত কমেছে। এছাড়াও, ৫৮টি ব্র্যান্ডের ক্ষেত্রে সর্বোচ্চ খুচরো মূল্য ২৫ শতাংশ এবং ১১টি ব্র্যান্ডে এই মূল্য স্তর ২৬ থেকে ৫০ শতাংশ পর্যন্ত কমেছে। দেশে মোট ২৫২টি প্রোডাক্ট/ব্র্যান্ডের ক্ষেত্রে দেশীয় উৎপাদকদের ১৮টি প্রোডাক্ট/ব্র্যান্ডে সর্বাধিক খুচরো মূল্যে হ্রাস লক্ষ্য করা যায়নি। এর ফলে, অক্সেজেন কনসেনট্রেটরের ক্ষেত্রে ট্রেড মার্জিন আরও ন্যায়সঙ্গত হওয়ায় গ্রাহকের সাশ্রয় নিশ্চিত হয়েছে। অন্যদিকে, আমদানিকৃত সামগ্রীতে অন্যায্য মুনাফা রোধ করা গেছে।
অক্সিজেন কনসেনট্রেটরের সব ধরনের ব্র্যান্ডে সংশোধিত সর্বোচ্চ খুচরো মূল্য গত ৯ জুন থেকে কার্যকর হয়েছে। সংশোধিত সর্বোচ্চ খুচরো মূল্যের ওপর কড়া নজরদারি চালাতে এবং সংশ্লিষ্ট আইনি ব্যবস্থা কার্যকর করতে প্রয়োজনীয় তথ্য রাজ্য ড্রাগ কন্ট্রোলারদের সঙ্গে বিনিময় করা হয়েছে। এসম্পর্কিত প্রাসঙ্গিক নীতি-নির্দেশিকা এনপিপিএ-র ওয়েবসাইটে  দেওয়া হয়েছে। অক্সিজেন কনসেনট্রেটরের যোগানে নজরদারির জন্য উৎপাদক/আমদানিকারকদের মাসিক ভিত্তিতে কনসেনট্রেটরের মজুত সম্পর্কিত তথ্য এপিপিএ-র কাছে জমা দিতে নির্দেশ দেওয়া হয়েছে।
CG/BD/AS/
(Visitor Counter : 136
আয়ুষ
এআইআইএ কোভিড ১৯ রোগীদের বিনামূল্যে পরীক্ষা ও চিকিৎসার সুযোগ দিতে শুরু করেছে
নয়া দিল্লী, ৩০ জুলাই, ২০২০
কেন্দ্রীয় আয়ুষ মন্ত্রী শ্রী শ্রীপাদ ইয়েসো নাইক সম্প্রতি যে ঘোষণা করেছিলেন, সে সূত্রেই নতুন দিল্লীর অল ইন্ডিয়া ইন্সটিটিউট অব আয়ুর্বেদ তাদের ১৯টি কোভিড ১৯ স্বাস্থ্যকেন্দ্রে বিনামূল্যে রোগীদের পরীক্ষা ও চিকিৎসাদান শুরু করেছে।
শ্রী নাইক ২৮ জুলাই কোভিড১৯ রোগীদের চিকিৎসাব্যবস্থা পর্যালোচনা করতে। ওই সময়ই মন্ত্রী ঘোষণা করেন সিএইচসি সব রোগীকে বিনামূল্যে পরীক্ষা ও চিকিৎসার সুযোগ দেওয়া হবে। তিনি সিএইচসির ভেন্টিলেটরের সুবিধা ও অন্যান্য স্বাভাবিক সংস্থানসহ ইন্টেন্সিভ কেয়ার ইউনিটের উদ্বোধনও করেন।
দিল্লী সরকার এআইআইএ-কে কোভিড১৯ পরীক্ষাকেন্দ্র হিসেবেও ঘোষণা করেছে।সাধারণ মানুষ টেলিফোনে কোভিড১৯ সম্পর্কে যা জানতে চান তার জবাব দিতে এআইআইএতে একটি কোভিড কল সেন্টার খোলা হয়েছে।
আয়ুষ মন্ত্রকের অধীনে অশ্বগন্ধা, নিম, কালমেঘ, গিলয় ইত্যাদির গুণাগুণ নিয়ে এই সংস্থার প্রতিরোধ ও নিরাময় সংক্রান্ত গবেষণায় গুরুত্বপূর্ণ ভূমিকা আছে।
আয়ুষ মন্ত্রকের নির্দেশে ৮০০০০ দিল্লী পুলিশকর্মীর প্রোফাইল্যাক্টিক কর্মসূচি আয়ুরক্ষা- র প্রশংসা করেন।কোভিড১৯এর বিরুদ্ধে জীবনের মান ও প্রতিরোধ ক্ষমতা বৃদ্ধির উদ্দেশে সামনের সারির কোভিড১৯ যোদ্ধা দিল্লী পুলিশকে আয়ুরক্ষা কিট দেওয়া হচ্ছে। এতে আছে গিলয় থেকে প্রস্তুত শাঁসামনি বাটি,আয়ুষ কাঢা এবং অনু তৈল। এ পর্যন্ত ১,৫৮,৪৫৪ আয়ুরক্ষা কিট দেওয়া হয়েছে দুই পর্বে। ৯০ শতাংশ কাজ সম্পূর্ণ হয়েছে।পাব্লিক হেলথ ফাউন্ডেশন অব ইন্ডিয়ার সাহায্যে ফলাফল বিশ্লেষণ করা হচ্ছে। দিল্লী পুলিশের দেওয়া তথ্য অনুযায়ী দেখা যাচ্ছে উদবেগ কমছে,সাধারণভাবে সুস্থ বোধ হচ্ছে, সর্দিকাশি কমেছে। এও দেখা গেছে যে দিল্লীর সাধারণ মানুষের মধ্যে সংক্রমণের হারের থেকে পুলিশে সংক্রমণের হার কম।
এআইআইএ পরিদর্শনকালে মন্ত্রী চিকিৎসকদলের সংগে কথা বলেন কেন্দ্রে থাকা রোগীদের স্বাস্থ্যের ব্যাপারে খোঁজখবর নেন।তিনি কোভিড১৯ স্বাস্থ্যকেন্দ্রের ব্যবস্থা এবং আয়ুর্বেদ ওষুধের কার্যকারিতা সম্পর্কে অবহিত হন।
কোভিড১৯ অতিমারির পরিপ্রেক্ষিতে এআইআইএ পরিষেবা নিয়ে সন্তোষ প্রকাশ করেন মন্ত্রী। তিনি বলেন, আয়ুর্বেদ অবলম্বন করে কোভিড রোগীদের পরিষেবা দিতে এআইআইএ-র পুরো দলের উৎসাহ, উদ্দীপনা,সাহস,উদ্যম প্রশংসাযোগ্য।সারা ভারতে কোভিড১৯ রোগীদের ব্যক্তিকেন্দ্রিক আয়ুর্বেদ ওষুধ, পথ্য, যোগ এবং বিশ্রাম পদ্ধতির মাধ্যমে সঠিক পরিষেবা দিতে এআইআইএ আদর্শ ভূমিকা নিয়েছে।
(CG/AP
প্রধানমন্ত্রীরদপ্তর
আইআইটি গুয়াহাটির সমাবর্তনে ভাষণ দিলেন প্রধানমন্ত্রী
প্রধানমন্ত্রী আইআইটি গুয়াহাটিকে বিপর্যয় ব্যবস্থাপনা ও ঝুঁকি হ্রাসের জন্য একটি কেন্দ্র গড়ে তোলার আহ্বান জানিয়েছেন
২০২০র জাতীয় শিক্ষা নীতি ভারতকে আন্তর্জাতিক মানের অন্যতম শিক্ষার পীঠস্থানে পরিণত করবে : প্রধানমন্ত্রী
নয়াদিল্লী, ২২ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী আইআইটি গুয়াহাটির সমাবর্তনে ভিডিও কনফারেন্সের মাধ্যমে আজ বক্তব্য রেখেছেন।
‘জ্ঞানং বিজ্ঞান সহিতং যজ্ঞনাত্বা মোক্ষসে শুভাত’- এই শ্লোক উদ্ধৃত করে প্রধানমন্ত্রী বলেছেন, বিজ্ঞান সহ সকল জ্ঞানের মূল উদ্দেশ্য বিভিন্ন সমস্যার সমাধান করা।
আইআইটির মতো প্রতিষ্ঠানগুলি আজ যেভাবে উন্নতি করছে প্রধানমন্ত্রী তার জন্য গর্ব অনুভব করেন। তিনি বলেছেন, উদ্ভাবনের এই শক্তি আমাদের দেশকে ১ হাজার বছর ধরে সজীব করে রেখেছে।
প্রধানমন্ত্রী দেশের যুব সম্প্রদায়কে ভবিষ্যতের জন্য প্রস্তুত ও যুগোপযোগী হওয়ার আহ্বান জানিয়েছেন। তিনি বলেছেন, তাঁদের স্বপ্ন ও উচ্চাকাঙ্খা ভারতের ভবিষ্যৎ গঠন করবে। আইআইটি গুয়াহাটির এই লক্ষ্যে গৃহীত উদ্যোগগুলির বিষয়ে তিনি সন্তোষ প্রকাশ করেছেন।
দেশকে আত্মনির্ভর করে তোলার জন্য এই প্রতিষ্ঠানের উদ্যোগের প্রশংসা করে শ্রী মোদী বলেছেন, মহামারীর এই সময়ে বিভিন্ন প্রতিকূলতা সত্ত্বেও প্রতিষ্ঠানটি শিক্ষাবর্ষ এবং গবেষণামূলক কাজ অক্ষুন্ন রেখেছে।
প্রধানমন্ত্রী বলেছেন, ২০২০র জাতীয় শিক্ষা নীতি একবিংশ শতাব্দীর চাহিদা অনুসারে তৈরি করা হয়েছে। এর ফলে বিজ্ঞান ও প্রযুক্তিতে ভারত বিশ্বে নেতৃত্বদান করতে পারবে। এই শিক্ষানীতি বহু বিষয়ে পড়াশোনা করার সুযোগ দিয়েছে, এর মাধ্যমে বিভিন্ন পাঠক্রম বাছাই করা যাবে। এছাড়াও যে কোন পাঠক্রমে যুক্ত হওয়ার এবং পাঠক্রম থেকে বের হওয়ার একাধিক সুযোগ থাকবে।
বিজ্ঞান-ই হোক কিংবা কলা বিভাগ যেকোন বিষয়ে গবেষণার জন্য তহবিলের ব্যবস্থা করতে জাতীয় শিক্ষা নীতি একটি ন্যাশনাল রিসার্চ ফাউন্ডেশনের প্রস্তাব করেছে।
প্রধানমন্ত্রী বলেছেন, জাতীয় শিক্ষা নীতি ভারতে বিদেশী বিশ্ববিদ্যালয়গুলিকে ক্যাম্পাস তৈরি করার সুযোগ দিয়েছে। এরফলে ভারতীয় ছাত্রছাত্রীরা আন্তর্জাতিক মানের শিক্ষা ব্যবস্থার সঙ্গে পরিচিত হবে। এই শিক্ষানীতি ভারতকে বিশ্বের জ্ঞানচর্চার প্রধান পীঠস্থান হিসেবে গড়ে তুলবে।
শ্রী মোদী বলেছেন, ভারতের অ্যাক্ট ইস্ট নীতির কেন্দ্রবিন্দুতে রয়েছে উত্তর-পূর্বাঞ্চল। দক্ষিণ-পূর্ব এশিয়ার সঙ্গে ভারতের যোগাযোগের প্রবেশদ্বার হল এই অঞ্চল। দক্ষিণ-পূর্বের দেশগুলির সঙ্গে সংস্কৃতি, বাণিজ্য, যোগাযোগ এবং দক্ষতার কারণে দীর্ঘদিনের সম্পর্ক গড়ে উঠেছে। তিনি বলেছেন, শিক্ষা এক্ষেত্রে আরও একটি নতুন মাধ্যম হতে চলেছে এবং আইআইটি গুয়াহাটি তার মূল কেন্দ্র হতে পারে। এর মাধ্যমে উত্তরপূর্ব ভারত নতুন পরিচিতি পাবে এবং নতুন নতুন সুযোগ গড়ে উঠবে।
প্রধানমন্ত্রী বলেছেন, সরকার এই অঞ্চলের জন্য রেল, মহাসড়ক, বিমান বন্দর এবং জলপথের মতো পরিকাঠামোর উন্নয়নে গুরুত্ব দেওয়ায় উত্তরপূর্ব ভারতের জন্য নতুন নতুন সুযোগ তৈরি হয়েছে।
এই সমাবর্তনে ৩০০ জন তরুণ গবেষক পিএইচডি পাওয়ায় প্রধানমন্ত্রী সন্তোষ প্রকাশ করেছেন। দেশের উন্নতির জন্য তাঁরা যাতে আরও গবেষণা চালান, তিনি গবেষকদের সেই অনুরোধ জানিয়েছেন। এই অঞ্চলের উন্নয়নের সম্ভাবনাগুলির সঙ্গে গবেষণাকে কিভাবে যুক্ত করা যেতে পারে তা নিয়ে ভাবনা-চিন্তা করতে প্রধানমন্ত্রী ছাত্রছাত্রীদের প্রতি আহ্বান জানিয়েছেন।
এই অঞ্চলের বিপর্যয়ের মোকাবিলা করার জন্য আইআইটি গুয়াহাটিকে একটি বিপর্যয় ব্যবস্থাপনা ও ঝুঁকি হ্রাস কেন্দ্র গড়ে তোলার জন্য তিনি পরামর্শ দিয়েছেন।
(CG/CB/NS
অর্থমন্ত্রক
দীর্ঘ মেয়াদী উন্নয়নের জন্য তুলনা এবং নজরদারি চালাতে ভূ-স্থানিক তথ্য ও মানচিত্র তৈরি প্রযুক্তিকে ব্যবহার করা হয়েছে : সমীক্ষা
নয়াদিল্লি, ৩১ জানুয়ারি, ২০২২
এ বছরের অর্থনৈতিক সমীক্ষা প্রস্তুত করতে আর্থিক কর্মকান্ড ও উন্নয়নের উপর নজরদারির জন্য নতুন যেসব পদ্ধতিতে তথ্য সংগ্রহ করা হয়েছে, তা অত্যন্ত গুরুত্বপূর্ণ। কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন সংসদে ২০২১-২২ অর্থবর্ষে অর্থনৈতিক সমীক্ষা পেশ করার সময় তথ্য সংগ্রহের এই নতুন পদ্ধতির উপর গুরুত্ব দেন। তিনি বলেন, দীর্ঘমেয়াদী উন্নয়নের জন্য তুলনা ও নজরদারি চালাতে ভূ-স্থানিক তথ্য ও মানচিত্র তৈরির প্রযুক্তিকে ব্যবহার করা যেতেই পারে।
বিভিন্ন ক্ষেত্রে প্রবণতা বুঝতে এবং কাজের অগ্রগতি সম্পর্কে ধারণা পেতে ভূ-স্থানিক মানচিত্রের সাহায্যে প্রাপ্ত তথ্যের গুরুত্ব এই সমীক্ষায় উল্লেখ করা হয়েছে। ২০১২ এবং ২০২১ সালের মধ্যে রাতে আলো ব্যবহারের তুলনা করে বিদ্যুৎ সরবরাহের পরিমাণ কতটা বৃদ্ধি পেয়েছে, বিভিন্ন অঞ্চলে জনসংখ্যার অবস্থা, অর্থনৈতিক তৎপরতা, শহরাঞ্চলের প্রসার এবং দুটি শহরের মধ্যে উন্নয়নমূলক কাজের বিষয়ে ধারণা পাওয়া সম্ভব।
ভারতে জাতীয় সড়ক ২০১১ সালে ছিল ২১ হাজার ৭৭২ কিলোমিটার। ২০২১ সালে তা বেড়ে দাঁড়িয়েছে ১ লক্ষ ৪০ হাজার ১৫২। ২০১৬’র নভেম্বরে দেশে ৬২টি বিমানবন্দরে ওঠা-নামা করতো। উড়ান প্রকল্প বাস্তবায়নের পর ২০২১-এর ডিসেম্বরে তা বেড়ে দাঁড়িয়েছে ১৩০।
এই সমীক্ষায় দেশের বিভিন্ন শহরে মেট্রো রেল পরিষেবার উপর ভিত্তি করে অর্থনৈতিক তৎপরতা ও উন্নয়নের বিষয়ে একটি ধারণা পাওয়া গেছে। ২০১১-র ডিসেম্বরে দিল্লিতে মেট্রো রেল ১৯৬.৩৫ কিলোমিটার পথে চলাচল করতো। সেই সময় ১৪৫টি স্টেশন ছিল। ২০২১ – এর ডিসেম্বরে ৩৯০.১৪ কিলোমিটার পথে দিল্লি মেট্রো চলাচল করে। যাত্রীরা ২৮৬টি স্টেশন ব্যবহার করেন। ২০১১-র ডিসেম্বরে ব্যাঙ্গালোরে ৬.৭ কিলোমিটার পথে মেট্রো রেল চলাচল করতো। স্টেশন সংখ্যা ছিল মাত্র ৬টি। বর্তমানে ৫৬.২ কিলোমিটার পথে ব্যাঙ্গালোর মেট্রো চলাচল করে। স্টেশন সংখ্যা ৫২।
কৃত্রিম উপগ্রহ থেকে পাওয়া ছবি ব্যবহার করে বছরে মোট জল সংগ্রহ, বিভিন্ন শহরে জনঘনত্ব, খরিফ শস্যের চক্র এবং অনুর্বর জমিকে পুনর্ব্যবহারের মতো তথ্য সংগ্রহ করা হয়েছে, যার মাধ্যমে অর্থনৈতিক তৎপরতা ও উন্নয়ন সম্পর্কে ধারণা পাওয়া গেছে।
CG/CB/SB
(Visitor Counter : 276
প্রতিরক্ষামন্ত্রক
দেশীয় প্রতিরক্ষা সরঞ্জাম উৎপাদনের অনুকূল পরিবেশ
নয়াদিল্লি, ২৪ মার্চ ২০২১
প্রতিরক্ষা উৎপাদন দপ্তরের গঠিত সচিব পর্যায়ের একটি গোষ্ঠীর সুপারিশ অনুযায়ী প্রতিরক্ষা ক্ষেত্রে বিপুল কর্মসংস্থান ও আর্থিক সম্ভাবনাকে কাজে লাগিয়ে প্রযুক্তি তথা প্রতিরক্ষা উৎপাদনের দিক থেকে আত্মনির্ভর হয়ে ওঠার জন্য ৫ বছর মেয়াদী একটি ভবিষ্যৎ রূপরেখা ও কর্মপরিকল্পনা গ্রহণ করা হয়েছে। সরকার প্রতিরক্ষা ক্ষেত্রে দেশীয় উৎপাদন বাড়াতে নিম্নলিখিত ব্যবস্থা গ্রহণ করেছে :
• বিজ্ঞান-নির্ভর দেশীয় শিল্প সংস্থার প্রসারে দক্ষ মানবসম্পদ গড়ে তোলার ওপর সরকার গুরুত্ব দিচ্ছে। এই লক্ষ্যে বর্তমানে চালু বিশ্ববিদ্যালয়গুলিতে বিশেষ প্রযুক্তির শিক্ষা বিভাগ গড়ে তোলা হচ্ছে।
• গবেষক ও বিজ্ঞানীদের নিয়ে গঠিত সংগঠনগুলির সঙ্গে স্টার্টআপ ও ম্যানুফ্যাকচারিং ইন্ডাস্ট্রি চালু করতে গবেষণা তথা উন্নয়ন পরিকাঠামো কর্মসূচির মাধ্যমে সফিস্টিকেটেড অ্যানালিটিকাল অ্যান্ড টেকনিকাল হেলথ ইন্সটিটিউট শুরু করা হচ্ছে।
• ‘সাথী’ কর্মসূচির আওতায় ডেটা কালেকশন, ইন্টারপ্রিটেশন ও তথ্য আদান-প্রদানে সুনির্দিষ্ট মানবসম্পদের সংস্থান করা হচ্ছে। ইতিমধ্যেই আইআইটি দিল্লি, বারাণসী হিন্দু বিশ্ববিদ্যালয় এবং আইআইটি খড়্গপুরে দক্ষ মানবসম্পদের জন্য তিনটি ‘সাথী’ কেন্দ্র চালু করা হয়েছে।
• বিজ্ঞান ও প্রযুক্তি দপ্তরের উন্নয়ন ও গবেষণা সংক্রান্ত পরিকাঠামো ডিভিশনের আওতায় ২০০৯ সাল থেকে বিশ্ববিদ্যালয়গুলিতে পার্স কর্মসূচি রূপায়ণ করা হচ্ছে। এই কর্মসূচি রূপায়ণের জন্য ৫৪টি বিশ্ববিদ্যালয়কে চিহ্নিত করা হয়েছে।
• প্রতিরক্ষা সরঞ্জাম উৎপাদনের ক্ষেত্রে স্বনির্ভরতা অর্জনের পাশাপাশি, সৃজনশীলতার প্রসার ও প্রযুক্তি উদ্ভাবনে ক্ষুদ্র ও মাঝারি শিল্প সংস্থা স্টার্টআপ, ব্যক্তিগত উদ্ভাবক, গবেষণা ও উন্নয়ন প্রতিষ্ঠান এবং শিক্ষা প্রতিষ্ঠানগুলিকেও যুক্ত করা হচ্ছে। ইতিমধ্যেই আইআইটি মাদ্রাজ, আইআইটি বম্বে, আইআইটি দিল্লি, আইআইটি হায়দরাবাদ, আইআইএম আমেদাবাদ, আইআইএসসি বেঙ্গালুরু প্রতিষ্ঠানের সঙ্গে এই লক্ষ্যে কৌশলগত অংশীদারিত্ব গড়ে তোলা হয়েছে।
লোকসভায় আজ এক প্রশ্নের লিখিত জবাবে এই তথ্য দেন প্রতিরক্ষা প্রতিমন্ত্রী শ্রী শ্রীপাদ নায়েক।
প্রতিরক্ষামন্ত্রক
ভারতীয় নৌ-বাহিনী ‘সমুদ্র সেতু’ অভিযানে ইরান থেকে ভারতীয় নাগরিকদের ফিরিয়ে আনার প্রক্রিয়া শুরু করেছে
নয়াদিল্লি, ৮ জুন, ২০২০
ভারতীয় নৌ-বাহিনী ৮ই মে থেকে বিদেশে আটকে পড়া ভারতীয় নাগরিকদের ফিরিয়ে আনার জন্য ‘সমুদ্র সেতু’ অভিযান শুরু করেছে। ভারতীয় নৌ-বাহিনীর যুদ্ধজাহাজ ‘জলস্বা’ এবং ‘মগর’ ইতিমধ্যেই মালদ্বীপ ও শ্রীলঙ্কা থেকে ২,৮৭৪ জন ভারতীয় নাগরিককে কোচি এবং তুতিকোরিন বন্দরে নিয়ে এসেছে।
‘সমুদ্র সেতু’ অভিযানের পরবর্তী পর্যায়ে ভারতীয় নৌ-বাহিনীর যুদ্ধজাহাজ ‘শার্দুল’ ৮ই জুন ইরানের বান্দর আব্বাস নৌ-বন্দর থেকে গুজরাটের পোরবন্দরে ভারতীয় নাগরিকদের ফিরিয়ে আনার প্রক্রিয়া শুরু করেছে। ইরানে ভারতীয় মিশনের তৈরি করা ভারতীয় নাগরিকদের তালিকা অনুযায়ী তাঁদের ফিরিয়ে আনা হচ্ছে। তবে ফিরিয়ে আনার আগে প্রত্যেক ভারতীয় নাগরিকের স্বাস্থ্য পরীক্ষা করা হবে।
ফিরিয়ে আনার সময় ভারতীয় নৌ-বাহিনীর যুদ্ধজাহাজ ‘শার্দুল’-এ প্রত্যেক যাত্রীর সামাজিক দূরত্ব বিধি মেনে চলা হবে। জাহাজে চিকিৎসাকর্মী, চিকিৎসক, স্বাস্থ্যকর্মী, ওষুধ, খাবার, ফেসমাস্ক এবং ব্যক্তিগত স্বাস্থ্য সুরক্ষা সরঞ্জামের যথাযথ ব্যবস্থা করা হয়েছে।
ফিরে আসা প্রত্যেক যাত্রীকে পোরবন্দরে পুনরায় স্বাস্থ্য পরীক্ষা করা হবে। তাঁদের জন্য বিশেষ আইসোলেশনের ব্যবস্থাও করা হয়েছে। কোভিড-১৯-সমস্যা মোকাবিলায় পৌঁছনো সমস্ত যাত্রীদের জন্য নিয়মগুলি সুনির্দিষ্টভাবে মেনে চলা হবে।
পোরবন্দরে পৌঁছনোর পর যাত্রীদের দায়িত্ব সংশ্লিষ্ট রাজ্য সরকারের হাতে তুলে দেওয়া হবে।
(CG/SS/DM
প্রধানমন্ত্রীরদপ্তর
প্রধানমন্ত্রী কোভিড-১৯-এ সংক্রমিত বারাক ওবামার দ্রুত আরোগ্য কামনা করেছেন
নতুনদিল্লি, ১৪ই মার্চ, ২০২২
প্রধানমন্ত্রী শ্রী নরেন্দ্র মোদী কোভিড-১৯-এ সংক্রমিত প্রাক্তন মার্কিন রাষ্ট্রপতি মিঃ বারাক ওবামার দ্রুত আরোগ্য কামনা করেছেন।
প্রাক্তন মার্কিন রাষ্ট্রপতি মিঃ ওবামার এক ট্যুইট বার্তার জবাবে প্রধানমন্ত্রী বলেছেন;
“@BarackObama আপনি দ্রুত কোভিড-১৯-এর সংক্রমণ থেকে আরোগ্য লাভ করুন এবং আপনার পরিবারের সকলের সুস্বাস্থ্য বজায় থাকুক ও কল্যাণ হোক, আমি সেই কামনা করি”।
CG/CB/
(
নির্বাচনকমিশন
ভারতের নির্বাচন কমিশন বুথ স্তরের আধিকারিকদের সঙ্গে সরাসরি যোগাযোগ স্থাপন করতে বিএলও ই-পত্রিকা-র সূচনা করেছে
নয়াদিল্লি, ১৪ সেপ্টেম্বর ২০২২
ভারতের নির্বাচন কমিশন  আজ নতুন ডিজিটাল প্রকাশনা ‘বিএলও ই-পত্রিকা’ প্রকাশ করল সারা ভারতের বুথ লেভেল অফিসার -দের সঙ্গে আলাপচারিতা অনুষ্ঠানে। ৩৫০-এর বেশি বিএলও ভিডিও কনফারেন্সিং-এর মাধ্যমে রাজ্য ও কেন্দ্রশাসিত অঞ্চলের চিফ ইলেক্টোরাল অফিসার -দের কার্যালয় থেকে এতে যোগ দেন। নিকটস্থ রাজ্য রাজস্থান, উত্তরপ্রদেশ এবং দিল্লির ৫০ জন বিএলও সশরীরে উপস্থিত ছিলেন নতুন দিল্লির ইন্ডিয়া হ্যাবিট্যাট সেন্টারের সূচনা অনুষ্ঠানে। এটি সরাসরি দেখানো হয় ইসিআই-এর ইউটিউব চ্যানেল https://www.youtube.com/watch?v=vNI2qtQD5VA –এ যাতে ১০ লক্ষের বেশি বিএলও যোগদান করতে পারেন।
বিএলও-রা এই অনুষ্ঠানে যোগ দিয়ে কমিশনের সঙ্গে আলাপচারিতায় তাঁদের সাফল্যের কথা এবং কর্তব্য পালনের সময় সমস্যা ও অভিজ্ঞতার কথা ভাগ করে নেন। এই প্রথম সারা দেশের বিএলও-দের সঙ্গে কমিশন এই ধরনের সরাসরি আলাপচারিতা করল। সবক’টি রাজ্যের সিইও এবং নির্বাচন কমিশনের উচ্চপদস্থ আধিকারিকরা অনুষ্ঠানে উপস্থিত ছিলেন।
মুখ্য নির্বাচন কমিশনার শ্রী রাজীব কুমার জানান, নির্বাচন কমিশনের মূল ভিত্তি হিসেবে বিএলও-রা বড় ভূমিকা নিয়ে থাকেন। তাঁদের মাধ্যমেই মানুষের সঙ্গে নির্বাচন কমিশনের সরাসরি যোগ স্থাপন হয় এবং গণতন্ত্র শক্তিশালী হয়ে ওঠে তাঁদের অংশগ্রহণের মাধ্যমে। সারা দেশের প্রত্যেক ভোটারের জন্য বিএলও-রাই তথ্যের প্রাথমিক উৎস। মুখ্য নির্বাচন আয়ুক্ত বলেন, ‘বিএলও ই-পত্রিকা’ প্রকাশের উদ্দেশ্য বুথ স্তরের আধিকারিকদের আরও বেশি তথ্য সমৃদ্ধ ও অনুপ্রাণিত করা।
নির্বাচন কমিশনার শ্রী অনুপ চন্দ্র পাণ্ডে বলেন, দ্বিমাসিক এই ই-ম্যাগাজিন কমিশনের অভিনব উদ্যোগ। এটি তিনভাবে উদ্দেশ্যসাধন করবে – তৃণমূল স্তরে নির্বাচন কমিশনের নির্দেশ পৌঁছে দিতে, যে কোনো তথ্য ও সফলতার কাহিনী জানাতে এবং রাজ্যগুলির অভিজ্ঞতা ভাগ করে নিতে। তিনি বলেন, পূর্বে প্রতি পাঁচ বছর অন্তর ভোটার তালিকা তৈরি হত। এখন সেটাই করা হচ্ছে কম্পিউটারের মাধ্যমে। পরবর্তীকালে সচিত্র ভোটার তালিকাও তৈরি করা হচ্ছে প্রতি বছর সংশোধনের মাধ্যমে। তিনি মুখ্য নির্বাচনী আধিকারিকদের নিয়মিত বিএলও-দের সঙ্গে সম্পর্ক রাখার আর্জি জানান।
সিস্টেমেটিক ভোটার্স এডুকেশন অ্যান্ড ইলেক্টোরাল পার্টিসিপেশন -র ভারপ্রাপ্ত বরিষ্ঠ উপ-নির্বাচন কমিশনার শ্রী ধর্মেন্দ্র শর্মা এবং শ্রী নীতেশ ব্যাস অনুষ্ঠানে বক্তব্য রাখেন।
দ্বিমাসিক এই ই-পত্রিকার বিষয়সূচির মধ্যে থাকবে ইভিএম-ভিভিপ্যাট প্রশিক্ষণ, তথ্যপ্রযুক্তির প্রয়োগ, পরিশোধন, পরিমার্জন, পোলিং বুথে ন্যূনতম এসভিইইপি-র কাজ, পোস্টাল ব্যালটের সুবিধা, নির্বাচনে অংশগ্রহণ, ভোটার সাক্ষরতা ক্লাব, অভিনব ভোটার সচেতনতা উদ্যোগ এবং জাতীয় দিবস। এই পত্রিকাটি পাওয়া যাবে ইংরেজি, হিন্দি এবং আঞ্চলিক ভাষায়। ‘বিএলও ই-পত্রিকা’র ইংরেজি ও হিন্দি সংস্করণ পড়া যাবে নির্বাচন কমিশনের নিম্নলিখিত লিঙ্কে –
https://ecisveep.nic.in/ebook/BLO-E-Patrika-en/index.html https://ecisveep.nic.in/ebook/BLO-E-Patrika-hindi/index.html
এছাড়াও নির্বাচন কমিশনের ট্যুইটার হ্যান্ডেল - @ECISVEEP এবং ‘গরুড়’ অ্যাপ-এ পাওয়া যাবে।
(PG/AP/DM
প্রধানমন্ত্রীরদপ্তর
সাধারণতন্ত্র দিবসের বিভিন্ন অনুষ্ঠান ও কর্মসূচির কিছু মুহূর্ত ট্যুইট বার্তার মাধ্যমে তুলে ধরলেন প্রধানমন্ত্রী
নয়াদিল্লি, ২৬ জানুয়ারি, ২০২৩
আজ ছিল সাধারণতন্ত্র দিবস। এদিনের নানা কর্মসূচির এক ঝলক প্রধানমন্ত্রী তুলে ধরেছেন তাঁর ট্যুইট বার্তার মাধ্যমে।
এক ট্যুইট বার্তায় তিনি বলেছেন :
“সাধারণতন্ত্র দিবস উপলক্ষে আজকের কর্মসূচির কয়েকটি মুহূর্ত আমি এখানে সকলের কাছে তুলে ধরলাম।”
PG/SKD/DM/
(
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহর মধ্যপ্রদেশের রাজ্যপাল শ্রী লালজি টেন্ডনের মৃত্যুতে শোক জ্ঞাপন
নতুনদিল্লি, ২১শে জুলাই, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ্ মধ্য প্রদেশের রাজ্যপাল শ্রী লালজি টেন্ডনের মৃত্যুতে গভীর শোক ব্যক্ত করেছেন। এক ট্যুইটবার্তায় স্বরাষ্ট্র মন্ত্রী বলেছেন, প্রয়াত লালজি টেন্ডন জনসেবায় তাঁর সারা জীবন উৎসর্গ করেছিলেন।
শ্রী শাহ্ বলেছেন যে একজন জনসাধারণের সেবক হিসেবে শ্রী টেন্ডন ভারতীয় রাজনীতিতে তাঁর গুরত্বপূর্ণ অবদান রেখে গেছেন। তাঁর মৃত্যু দেশের জন্য এক অপূরণীয় ক্ষতি।
কেন্দ্রীয় স্বরাষ্ট্র মন্ত্রী প্রয়াত রাজ্যপালের পরিবারের সদস্যদের প্রতি সমবেদনা জানিয়েছেন এবং ঈশ্বরের কাছে বিদেহী আত্মার শান্তি কামনা করেছেন।
(CG/CB
বিজ্ঞানওপ্রযুক্তিমন্ত্রক
বিজ্ঞান ও প্রযুক্তি দপ্তরের ৫০ বছর স্মরণ উদযাপনের জন্য ধারাবাহিক কার্যকলাপ এবং লোগোর উদ্বোধন
নয়াদিল্লী, ২৭ জুন, ২০২০
বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা শুক্রবার  দপ্তরের ৫০ বছর পূর্তি উদযাপনের জন্য বছরভর একাধিক কার্যকলাপের সূচনা করেছেন। একইসঙ্গে তিনি সরকারিভাবে দপ্তরের লোগোরও উদ্বোধন করেন। শ্রী শর্মা জানান, দপ্তরের ৫০ বছর পূর্তি উপলক্ষ্যে বছরভর ওয়েবিনারের মাধ্যমে ১৫-২০টি বিশেষ বক্তৃতা সভার আয়োজন করা হয়েছে।
তিনি বলেন, একাধিক কার্যকলাপের মাধ্যমে এই সংস্থার বর্তমান গবেষণার সুবিধা সম্পর্কে সাধারণ মানুষকে সচেতন করে তোলার উদ্যোগ নেওয়া হয়েছে। অধ্যাপক শর্মা আরও বলেন, নতুনব এই লোগো দপ্তরের স্টেশনারি সামগ্রীর ওপর ছাপানো হবে। একইসঙ্গে সোশাল মিডিয়া এবং ডিজিটাল প্ল্যাটফর্মে প্রচার চালানো হবে। বিজ্ঞান ও প্রযুক্তি দপ্তরের আওতাধীন সমস্ত স্বশাসিত সংস্থাগুলির অধিকর্তাদের সদ্য চালু হওয়া এই ৫০ বছরের লোগোটির সম্পর্কে প্রচার চালানোর আহ্বান জানান শ্রী শর্মা। তিনি বলেন, এই লোগো সম্পর্কে প্রচার করার সঙ্গে সঙ্গে বিজ্ঞান ও প্রযুক্তি দপ্তর ৫০ বছর ধরে যে কার্যকলাপ পরিচালনা করেছে সে সম্পর্কেও সাধারণ মানুষকে জানানো প্রয়োজন।
অধ্যাপক শর্মা বলেন, বিজ্ঞান ও প্রযুক্তি দপ্তর এই ৫০ বছরের মধ্যে যে সাফল্য অর্জন করেছে সে বিষয়ে তিনটি ‘কফি টেবিল বুক’-এর সূচনা করার পরিকল্পনা রয়েছে। তিনি বলেন, বিজ্ঞান ও প্রযুক্তি দপ্তরের বিভিন্ন সুযোগ-সুবিধাগুলি যেমন মিউজিয়ামের ওপর ডিজিটাল ওয়াকথ্রু বা ভার্চুয়াল ট্যুর তৈরি করা যেতে পারে। এই দপ্তরের কার্যকলাপকে সারা বিশ্বের দরবারে পৌঁছে দিতে উদ্যোগ নেওয়া প্রয়োজন বলেও জানান তিনি।
১৯৭১ সালের তেশরা মে বিজ্ঞান ও প্রযুক্তি দপ্তর প্রতিষ্ঠিত হয়েছিল। এ বছর এই দপ্তর ৫০ বছরে পদার্পণ করেছে। এই উপলক্ষ্যে চলতি বছরের তেশরা মে থেকে আগামী বছরের দোশরা মে পর্যন্ত ধারাবাহিক বক্তৃতাসভা, তথ্যচিত্র প্রকাশ সহ একাধিক কার্যকলাপের পরিকল্পনা করা হয়েছে।
(CG/SS/NS